# name
Actuació infermera en la detecció precoç del xoc sèptic en els serveis d'urgències hospitalàries

# metadata.dc.description[].value
Treballs Finals de Grau d'Infermeria, Facultat d'Infermeria, Universitat de Barcelona, Curs: 2025-2026, Tutor: Laia Ferrerons Romero

# metadata.dc.description.abstract[].value
[cat]
Introducció: La sèpsia i el xoc sèptic són processos freqüents en els serveis d’urgències hospitalàries, associats a una elevada mortalitat i dificultats en la seva detecció precoç. En molts casos, el diagnòstic es realitza en fases avançades, fet que incrementa la morbimortalitat. Per aquest motiu, la identificació precoç és clau per millorar el pronòstic dels pacients.
Objectius: Analitzar el paper de la infermera en la detecció precoç del xoc sèptic en els serveis d’urgències hospitalàries, descriure els signes clínics inicials i identificar les eines de cribratge utilitzades.
Metodologia: S’ha realitzat una revisió bibliogràfica mitjançant la cerca d'articles científics a les bases de dades PubMed, Google Scholar i CINAHL. Es van aplicar criteris d'inclusió i exclusió relacionats amb la població adulta, l’àmbit d’urgències hospitalàries i el paper de la infermeria en la detecció precoç de la sèpsia i del xoc sèptic. Es van prioritzar estudis publicats en els darrers deu anys; finalment, els articles inclosos es van publicar entre 2018 i 2025.
Resultats: Es van seleccionar un total de 10 articles que complien els criteris establerts prèviament.
Discussió: Els estudis revisats coincideixen a destacar el paper fonamental de la infermera en la detecció precoç de la sèpsia i el xoc sèptic, especialment durant el triatge i la valoració inicial. Aquesta detecció es basa en l’observació de signes clínics i en una valoració global del pacient. Tot i això, s’evidencien limitacions en les eines de cribratge, fet que fa necessari combinar diverses escales. D’altra banda, la implementació de protocols liderats per infermeria pot reduir el temps d’actuació i millorar alguns indicadors assistencials.
Conclusions: El paper de la infermera és clau en la detecció precoç de la sèpsia i del xoc sèptic. La seva valoració clínica, juntament amb l’ús d’eines de cribratge i protocols, permet una actuació més ràpida i millora el pronòstic del pacient.

[eng]
Introduction: Sepsis and septic shock are common conditions in hospital emergency departments, associated with high mortality and challenges in early detection. In many cases, diagnosis occurs at advanced stages, which increases morbidity and mortality. For this reason, early identification is key to improving patient prognosis.
Objectives: To analyse the role of nurses in the early detection of septic shock in hospital emergency departments, to describe the initial clinical signs, and to identify the screening tools used.
Methodology: A bibliographic review was conducted through a search of scientific articles in the PubMed, Google Scholar, and CINAHL databases. Inclusion and exclusion criteria were applied, focusing on the adult population, the hospital emergency setting, and the role of nursing in the early detection of sepsis and septic shock. Studies published in the last ten years were prioritised; ultimately, the included articles were published between 2018 and 2025.
Results: A total of 10 articles meeting the previously established criteria were selected.
Discussion: The reviewed studies highlight the fundamental role of nurses in the early detection of sepsis and septic shock, particularly during triage and initial assessment. This detection is based on the observation of clinical signs and a comprehensive patient assessment. However, limitations in screening tools have been identified, making it necessary to combine different scales. Furthermore, the implementation of nurse-led protocols may reduce response time and improve certain clinical outcomes.
Conclusions: The role of nurses is essential in the early detection of sepsis and septic shock. Their clinical assessment, together with the use of screening tools and protocols, enables faster intervention and improves patient prognosis.

# metadata.dc.rights[].value
cc-by-nc-nd (c) Abu Zneid Talahma, Ayah Ahmad, 2026

# metadata.dc.source[].value
Treballs Finals de Grau (TFG) - Infermeria

# metadata.dc.title[].value
Actuació infermera en la detecció precoç del xoc sèptic en els serveis d'urgències hospitalàries